**DHKP-C** (tyrkisk: *Devrimci Halk Kurtuluş Partisi-Cephesi*; «Folkets revolusjonære frigjøringsparti-Front») er et marxist-leninistisk parti i Tyrkia. Det ble grunnlagt i 1978 som *Devrimci Sol* eller *Dev Sol* («Revolusjonære venstre»), og gitt navn i 1994 etter innbyrdes fraksjonsstrid. Etter å ha utført en rekke attentater, politiske mord og selvmordsbombinger, har det blitt betraktet som terroristgruppe av Tyrkia, USA, og Den europeiske union. DHKP-C ønsker å opprette en form for sosialistisk stat i Tyrkia og motsetter seg voldsomt den etablerte politiske ordningen i landet og til USA i særdeleshet.

Oversikt
--------

*Devrimci Halk Kurtuluş Partisi-Cephesi* (DHKP-C) er teoretisk sett to beslektede enheter, men myndighetene betrakter dem som en enkelt gruppe. I alle tilfeller av navnene «Parti-Cephe» (Parti-Front), «Parti» refererer til gruppens politiske aktiviteter mens «Front» er en referanse til gruppens militære handlinger.

Gruppen holder på en marxistisk-leninistisk ideologi og er innbitte motstandere av USA og av NATO. Den betrakter den tyrkiske regjeringen som kontrollert av vestlige imperialisme og ønsker å ødelegge denne påståtte kontrollen med voldelige midler. Gruppen finansierer sine aktiviteter hovedsakelig via donasjoner og pengegaver i Tyrkia og fra Europa. I tillegg hevdes det at organisasjonen også har forskjellige finanskilder som for eksempel tyveri, løsepenger ved kidnappinger, forfalskning og hvitvasking av penger, menneskehandel og smugling av narkotika.

Historie
--------

Gruppen eller organisasjonen ble opprinnelig dannet i 1978 av Dursun Karataş (1952–2008) som Devrimci Sol eller Dev Sol («Revolusjonære venstre»), en utbryterfraksjon fra Devrimci Yol («Revolusjonære vei»), som igjen var en utbryterfraksjon fra THKP-C («Det tyrkiske folkets frigjøringsparti-Front»), som på siden hadde brutt ut fra Dev Genç («Revolusjonære ungdomsføderasjon»).

En indre fraksjonsstrid i 1994 i Dev Sol resulterte i to fraksjoner: hovedgruppen ledet av Dursun Karataş ble omdøpt til DHKP-C i Damaskus i Syria, mens Bedri Yağan opprettet en gruppe kalt THKP-C (ikke til å bli forvekslet med den opprinnelige av samme navn).

Gruppens leder i Istanbul, Asuman Akça, ble arrestert i 2008 på grunnlag av hun planla attentat mot den tyrkisk statsminister Recep Tayyip Erdoğan. Hun ble stilt for retten, men domstolen klarte ikke å oppnå en dom og hun satt siden i forvaring i fire år før hun ble løslatt i 2012 i påvente av ny rettssak. Da Akça fortalte media at hun ville avsløre forbindelser mellom DHKP-C og organisasjonen Ergenekon (en sekulær ultranasjonalistisk i Tyrkia med mulig bånd til landets militære og sikkerhetsstyrker) Kort tid etterpå ble hun skutt i hodet. Hennes attentatmann, som har blitt beskrevet som et medlem av PKK foruten også DHKP-C og MLKP, fortalte det tyrkiske politiet at han hadde ordre fra DHKP-C på å myrde Akça grunnet hennes planer om avsløre gruppens forbindelser med Ergenekon. Andre forbindelser med Ergenekon inkluderer en oppdagelse av politiet i desember 2010 at en bombe som ble tatt som en del av en operasjon mot DHKP-C hadde de samme serienummer som de bomber som ble oppdaget under etterforsking av Ergenekon.

Aksjoner
--------

I begynnelsen rettet organisasjonen sine angrep primært mot nåværende og pensjonerte tyrkiske sikkerhets- og militære tjenestemenn. I løpet av 1990-tallet ble terrorangrep rettet mot USAs militære og diplomatiske personell og fasiliteter i Tyrkia inkludert i organisasjonens agenda. I 2001 brukte gruppen sine første selvmordsbombere, hvor en med australsk statsborgerskap døde i attentatet, og har hatt flere angrep på sivile etter dette.

1. februar 2013 påtok DHKP-C seg ansvaret for et selvmordsangrep på den amerikanske ambassaden i Ankara hvor en sikkerhetsvakt døde.

30. og 31. mars 2015 ble den tyrkiske statsadvokaten Mehmet Selim Kiraz kidnappet og holdt som gissel i Istanbul. Da tyrkiske spesialstyrker stormet Istanbuls tinghus ble to av gisseltakerne drept og statsadvokaten døde senere av skader. DHKP-C hevder gruppen sto bak handlingen. Statsadvokaten som døde hadde ledet etterforskningen av dødsfallet til en 15 år gamle Berkin Elvan som fikk hodeskader under masseprotester mot regjeringen i 2013 og siden havnet i koma.

Status som terrororganisasjon
-----------------------------

Organisasjon står oppført blant de 12 aktive terroristorganisasjonene i Tyrkia per 2007 Organisasjonen er også oppført i EUs liste over terrororganisasjoner. samt på Listen over utenlandske terroristorganisasjoner i USA siden 2005. Organisasjonen samarbeider også med andre venstreorienterte organisasjoner i Tyrkia, som PKK og TPLP-F.

Referanser
----------

1. ↑  Johansen, Peter M. (15. mai 2002): «EU utvider terrorkonvensjonen», *Klassekampen*
2. ↑  Toksabay, Ece (11. september 2012): «Suspected leftist suicide bomber kills one in Istanbul» Arkivert 15. oktober 2012 hos Wayback Machine. *Reuters*
3. ↑  «DHKPC». NCTC. Lenken kan tidvis være uvirksom.
4. 1 2  «DHKP/C» Arkivert 15. april 2015 hos Wayback Machine. *Turkish National Police*
5. ↑  «DHKP-C lideri Dursun Karataş öldü». *Radikal* (på tyrkisk). 13. august 2008
6. ↑  «Roots». *Track*.
7. ↑  «State connections to murder of journalist Hrant Dink being ignored, warns BIANET», IPS Communication Foundation (BIANET), 2008
8. ↑  Acar, Erkan (6. september 2008): «Ergenekon has links to security and judiciary bodies» Arkivert 6. september 2008 hos Wayback Machine.. *Today's Zaman*.
9. 1 2  Today's Zaman (5. november 2012): «DHKP-C shoots member who planned to reveal group's ties to Ergenekon»
10. 1 2  «Selvmordsbomber i Ankara», *Dagbladet* 20. mai 2003
11. ↑  Senel, Emrah (2. februar 2013): «Venstreekstremister påtar seg ansvaret for ambassadeangrepet», *NRK*
12. ↑  Hirsti, Kristine (31. mars 2015): «Statsadvokat døde etter gisseldrama i Istanbul», *NRK*
13. ↑  «Türkiye'de Halen Faaliyetlerine Devam Eden Başlica Terör Örgütleri» Arkivert 14. januar 2013 hos Wayback Machine.. Terörle Mücadele ve Harekat Dairesi Başkanlığı. 27. januar 2005
14. 1 2  «Terrorist Organization Profile: DHKP/C». Arkivert fra originalen 2. april 2015. Besøkt 31. mars 2015.

Eksterne lenker
---------------

* Offisielt nettsted Rediger på Wikidata

* (en) Revolutionary People's Liberation Party/Front – kategori av bilder, video eller lyd på Commons Rediger på Wikidata
* Halkin Sesi - nyhetsportal knyttet til DHKP-C
* Yürüyüş - avis knyttet til DHKP-C
* Anti-imperialist Front - nyhetsportal knyttet til DHKP-C

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |